《读子游近诗复次前韵二首》
元代·方回

江湖流辈互相高，刻楮搏沙漫自劳。
孰肯剖肠湔垢滓，始能落笔近风骚。
通疏障碍河东注，剔抉幽微鬼夜号。
汉魏以来数人耳，曲须和寡始为遭。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。